CELEX: 62012TN0039
Language: fi
Date: 2012-01-25 00:00:00
Title: Asia T-39/12 P: Valitus, jonka Roberto Di Tullio on tehnyt 25.1.2012 virkamiestuomioistuimen asiassa F-119/10, Di Tullio v. komissio, 29.11.2011 antamasta tuomiosta

14.4.2012   
            
            
               FI
            
            
               Euroopan unionin virallinen lehti
            
            
               C 109/17
            
         Valitus, jonka Roberto Di Tullio on tehnyt 25.1.2012 virkamiestuomioistuimen asiassa F-119/10, Di Tullio v. komissio, 29.11.2011 antamasta tuomiosta
   (Asia T-39/12 P)
   2012/C 109/39
   Oikeudenkäyntikieli: ranska
   
      Asianosaiset
   
   
      Valittaja: Roberto di Tullio (Rovigo, Italia) (edustajat: asianajajat S. Woog ja T. Bontinc)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               ottamaan valituksen tutkittavaksi ja sen seurauksena
            
         
               —
            
            
               kumoamaan Euroopan unionin virkamiestuomioistuimen asiassa F-119/10 29.9.2011 antaman tuomion, jolla hylättiin perusteettomana kanne, jolla valittaja vaati sen päätöksen kumoamista, jolla komissio jätti myöntämättä hänelle virkavapauden kansallista palvelua varten;
            
         
               —
            
            
               hyväksymään valittajan Euroopan unionin virkamiestuomioistuimessa esittämät vaatimukset;
            
         
               —
            
            
               velvoittamaan vastaajan korvaamaan oikeudenkäyntikulut molemmissa oikeusasteissa.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste perustuu siihen, että virkamiestuomioistuin teki oikeudellisen virheen sekä esitti virheelliset ja riittämättömät perustelut valittajan ensimmäisessä oikeusasteessa esittämästä luottamuksensuojan ja oikeusvarmuuden periaatteiden loukkaamista koskevasta kanneperusteesta.
            
         
               2)
            
            
               Toinen valitusperuste perustuu oikeudelliseen virheeseen ja luottamuksensuojan ja oikeusvarmuuden periaatteiden sekä yhdenvertaisuusperiaatteen loukkaamiseen, koska virkamiestuomioistuin ei nyt käsiteltävässä asiassa rajoittanut tulkintaa koskevan tuomionsa ajallista soveltamisalaa.